Diari Oficial de la Generalitat Valenciana


Sumari del DOGV 2927, del 11-02-1997 (1997/831229)

DECRET 4/1997, de 28 de gener, del Govern Valencià, pel qual es delega l'Ajuntament de Benidorm per a determinades competències en matèria de qualificació d'activitats.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/01/28/4/dof/vci/html**

### Dades del document

Número de DOGV
:   2927

Data del DOGV
:   11-02-1997

Secció del DOGV
:   DISPOSICIONS GENERALS

Número del document
:   1997/831229


Data del document
:   28-01-1997

Organisme emissor
:   Conselleria d'Agricultura i Medi Ambient

Tipus de document
:   Decret

DECRET 4/1997, de 28 de gener, del Govern Valencià, pel qual es delega l'Ajuntament de Benidorm per a determinades competències en matèria de qualificació d'activitats.  
Mitjançant un acord plenari de l'Ajuntament de Benidorm, s'ha sol·licitat la delegació de les competències en matèria de qualificació d'activitats molestes, insalubres, nocives i perilloses com a mode de fer efectives les previsions de l'article 45.2 de l'Estatut d'Autonomia de la Comunitat Valenciana.  
Complint els tràmits que amb aquest fi estableix l'article 7 de la Llei de la Generalitat Valenciana 3/1989, de 2 de maig, d'Activitats Qualificades, ha quedat acreditat que aquesta corporació local compleix els requisits establerts en aquest precepte. Per aquesta raó, a proposta de la consellera d'Agricultura i Medi Ambient, amb la deliberació prèvia del Govern Valencià, en la sessió del dia 28 de gener de 1997,  
DECRETE:  
Article 1  
Es delega l'Ajuntament de Benidorm per a la qualificació de les activitats molestes, insalubres, nocives perilloses a què es refereix el Decret 2.414/1961, de 30 de novembre, i la Llei de la Generalitat Valenciana 3/1989, de 2 de maig, d'Activitats Qualificades, en els terminis i amb l'amplitud continguts en l'annex. El procediment s'haurà de desenvolupar d'acord amb el que estableix l'esmentada Llei 3/1989, de 2 de maig.  
Article 2  
La Generalitat Valenciana, mitjançant els seus òrgans competents, es reserva la facultat d'inspeccionar, en qualsevol moment, les activitats per a la qualificació de les quals es delega l'Ajuntament mitjançant aquesta norma, a més d'adoptar les mesures a què es refereix els articles 9 i 10 de la Llei 3/1989, de 2 de maig.  
De les qualificacions d'activitats realitzades a l'empara de la competència que es delega, la corporació municipal remetrà una còpia a la Conselleria d'Agricultura i Medi Ambient en els deu dies següents a l'exercici de la competència.  
Article 3  
El Govern Valencià, en els casos previstos en els articles 9 i 10 de l'esmentada Llei 3/1989, de 2 de maig, d'Activitats Qualificades, podrà advocar per a ella o revocar totalment o parcialment la delegació acordada.  
Disposició final  
Aquest decret entrarà en vigor als 30 dies de la seua publicació en el Diari Oficial de la Generalitat Valenciana.  
València, 28 de gener de 1997.  
El president de la Generalitat Valenciana  
EDUARDO ZAPLANA HERNÁNDEZ-SORO  
La consellera d'Agricultura i Medi Ambient  
MARIA ÀNGELS RAMÓN-LLIN I MARTÍNEZ


Còpia Permalink ELI